Versie van 26 sep 2010 om 22:35 (bewerken)
Versie van 26 sep 2010 om 22:36 (bewerken) (ongedaan maken)
Versie van 26 sep 2010 om 22:36
Overgenomen van "https://archiefwiki.org/index.php?title=ArchiefWiki_Inklopdag_2010&oldid=3557" FOTO'S: Bertha le Roux doen liefdadigheidswerk in Zambië | SARIE
FOTO’S: Bertha le Roux doen liefdadigheidswerk in Zambië	deur SARIE.com-span
Die aktrise Bertha le Roux het onlangs saam met haar ma, Griet, suster, Lianti Muller, en vriendin Monique McIlhargey liefdadigheidswerk in Zambië gaan doen. Dié 4 vroue het die reis vol uitdagings saam aangepak. Bertha gesels met SARIE.com oor haar ervaring.
“My ma doen al vir ’n paar jaar dié uitreik na Zambië en vanjaar het ek saamgepiekel. My suster, Lianti, woon in Kanada en haar kerk het finansieel bygedra om die Impact Zambia-opleidingsentrum in Itezhi-Tezhi te bou. Dié sentrum is deur lede van die gemeenskap gebou, want die idee is om die plaaslike inwoners te bemagtig deur hulle vaardighede te leer waarmee hulle hulself in die toekoms kan onderhou. Ons het vir ’n groep vroue geleer om skoolklere te maak.”
Monika het saamgekom om Beauty se baba te help versorg, maar het ook baie goed gedoen met die naaldwerk!
Oomblikke van nood
“Die een oggend was ons rustig besig tot iemand skielik sê daar is ’n veldbrand op pad in die rigting van die sentrum. Ons kon die vlamme hóór aankom. Almal het takke gepluk en begin slaan … hoewel daar nie regtig selfoonontvangs was nie, het ek dadelik my gebedsgroep in Suid-Afrika laat weet om te help bid dat die wind moet draai, en op daardie oomblik gaan die SMS deur en die wind begin draai!
Vure word doodgeslaan
“Asof daardie angs nie erg genoeg was nie, verskyn daar toe ’n slang of twee ook wat vlug vir die vuur!”
Ná die week by die opleidingsentrum is Bertha-hulle na die Kafue Nasionale Park. “Ons het ’n trop van 300 olifante sien migreer – dit was ongelooflik mooi!”
“Een aand net voor sononder vat ons toe die verkeerde pad en daar sit ons in die modder vas. Vier vroumense! Ons moes die Land Cruiser self daar uitkry – en ons het! Toe ons by die kamp terugkom, was almal baie verbaas om te hoor ons het op daardie pad gery. Ons moes uitklim om boomstompe weg te sleep, en blykbaar was daar twee leeuwyfies in die omgewing!”
Vasgeval in die modder in die Kafue Nasionale Park
Nóg goeie dade
Daarna het Bertha-hulle klere geneem vir weeskinders in die Nyawa Mission of Love-weeshuis. Hulle het ook materiaal geneem vir Dorothy, ’n vrou wat voorheen by Bertha se ma naaldwerklasse gekry het, in Masinga.
Kyk hier na die foto-album van hul tyd in Zambië:
Op die pontboot tussen Botswana en ZambiëLaaste regpak in LusakaLianti Muller, Bertha en hul ma, Griet le Roux, by hul tannie Corrie van Aardt se Land Cruiser waarmee ons Zambië platgery het! Hier is hulle by Flying Missions in LusakaImpact Zambia-opleidingsentrum by Masasabi naby Itezhi-Tezhi. Hulle is vriendelik ontvang en is gehelp om tente op te slaan"Ons tent is opgeslaan onder die afdak. Links is die eetsaal vir die 'onderwysers'. Die afdakke gaan omskep word in permanente tente met 'n buitestort en badkamer," vertel BerthaBertha se ma, Griet, by Ruth besig met opleiding. Ruth het ná haar eerste kursus begin werk en kan nou haar gesin ondersteunWerk onder die dakVeldbrand! Vure doodslaanNá die veldbrand het ons voorbrande vroegoggend en -aand gedoenKeze wys wat sy die week gemaak het. 'n Skoolbroek, romp met plooi en 'n sak. Elkeen het ook 'n sertifikaat ontvang van Share Your Knowledge Singende dankieBertha wys vir die vroue foto's en idees om nog goed te maakDie laaste kampvuur by Impact Zambia. Ons het stories uitgeruil en meer oor mekaar uitgevindDie ou mark in Itezhi-Tezhi. Dis naby 'n meer en daarom is daar so baie vis. Diè vis is gedroog en word weer hidreer voor hulle dit gaarmaakDie nuwe mark ... hulle het baie tamaties, maar eet dit nie rou nie - hulle kook dit saam met koolSaam met die kinders van Newlife Tabernacle se kleuterskoolBy die warmwaterbronne naby die meerGelukkig het tannie Corrie spore en 'n domkrag ingepak en kon ons die spore ingrawe (bietjie moeilik met die fyn klei)Bertha en Monique stap voor die kar uit om seker te maak ons val nie weer vas nie. Minwetend dat daar leeus in die omtrek was!Uiteindelik deur die vlei. Hulle het suidwaarts gery met die hulp van die Suiderkruis ... en veilig by Nanzhila aangekomJako en Amber Joubert van The Mission of Love naby NyawaLaaste kamp by Matthew en Dorothy Musunda se huis. Die afdak is die klubhuis wat die vroue gebruik om bymekaar te kom en saam naaldwerk te doenIn Livingstone met die Victoria-watervalle in die agtergrondIn die Chobe-natuurresevaat in Botswana"Nou ja, so naby, maar ek was nie bang nie ... ek het mos my kamerafoon!" sê BerthaBertha, haar tannie dr. Corrie van Aardt, suster Lianti Muller, Ma Griet le Roux en Monique McIlhargey die laaste oggend in Livingstone. Corrie het die kar geneem en aangery na 'n sendelingskonferensie in Malawi
Terug in SA
In Suid-Afrika is Bertha voltyds ma en fokus sy op haar projek Godliedjies. Sy het ook ’n program op Radio Kansel/Kaapse Kansel en doen gereeld motiveringspraatjies.
Op die vraag of ons haar weer op TV sal sien, antwoord sy: “Ek sal altyd ’n aktrise bly. As die regte rol oor my pad kom, sal ek hom vat!”
Blondines het meer pret!
Oor haar blonde hare is sy baie opgewonde: “Ek wou al lankal weer my hare ligter maak. As jy in 7de Laan speel, het jy nie baie vryheid met jou voorkoms nie. Ek het sedertdien my hare stelselmatig ligter gekleur en nou is ek weer ’n blondine!”
Bertha le Roux skep GodLiedjies vir kinders
Bertha le Roux oor ma-wees PLUS foto’s van haar dogters